Referat af IKT-undervisernes generalforsamling på Fuglsangcenteret 19. januar 2025.

Henning bød velkommen også til Jesper Bentil Holten fra FU.

Derefter:

\*\* 1 valg af dirigent:

Fagudvalget foreslog Susanne Nolsøe og da der ikke meldte sig andre blev Susanne valgt.

Susanne konstaterede at generalforsamlingen var lovlig, både i forhold til indkaldelsen i medlemsbladet samt på vores liste og da generalforsamlingen bestod af 15 medlemmer var den også lovlig ifølge vedtægterne.

\*\* 2. Valg af referent og 2 stemmetællere

Sofia Solring påtog sig hvervet.

Anne Sofie og Anders Fransson blev stemmetællere

\*\* 3. Formandens beretning

Årsberetningen blev læst via "Voice Dream". Den er indsat her nedenfor.

---

Årsberetning

Det hele startede den 8. marts, hvor vi afholdt et Zoom-møde med forretningsudvalget. Formålet var at sikre et godt samarbejde fremadrettet, og derfor skulle vi lige have afklaret nogle kompetencer og ansvarsområdeder – altså hvem gør hvad, og hvordan vi bedst får det til at glide.

Når det kommer til vedtægterne, er de nu godkendt af forretningsudvalget. Hvis der på et tidspunkt opstår tvivl eller uforståenhed, er det dem, der tager bolden videre i hovedbestyrelsen. Indtil videre har vi dog intet hørt om et kommissorium, så vi følger de vedtægter, der står som de er.

Så er der spørgsmålet om at lukke seende ind – og ja, det må vi gerne. Vi kan invitere dem, vi kender, og dem, der melder sig til. Hvis det skal være mere bredt, er det forretningsudvalget, der står for invitationerne og alt det praktiske.

På budgetfronten blev der sat et grundbeløb på 70.000 kroner. Hvis vi overskrider det, skal vi bare ansøge om ekstra ressourcer. Vi fik dog understreget: “Hvis ikke vi holder øje med forbruget, ved vi jo ikke, om vi overskrider.” Det klare svar var, at hvis der kommer flere deltagere end forventet til landsmøder eller workshops, så giver vi forretningsudvalget besked. Og som altid skal vi selvfølgelig indsende et årligt budget.

Lige nu venter vi stadig på tre ting, som vi blev lovet: synsfagligt kursus, kompetenceskema og uddannelse af nye IKT-undervisere. Forretningsudvalget arbejder angiveligt på en løsning, men vi har endnu ikke hørt mere om det.

I mellemtiden har vi afholdt en række små Zoom-møder og lanceret online workshops – hele tre i løbet af foråret. I september fik vi også stablet en fysisk workshop på benene. Selvom deltagerantallet var småt, havde vi en rigtig hyggelig dag, hvor vi fik mange spændende punkter på programmet takket være vores få men engagerede medlemmer.

Vores formand Flemming trak sig i foråret, men Henning og Sofia holder skansen. Og på trods af udfordringerne synes vi, det hele er gået ganske godt – og vi er begge friske på endnu en tur på karrusellen!

Afslutningsvis vil Henning og jeg gerne sige, at vi er skuffede over, at vi ikke har fået stablet en online workshop på benene her i vinteren, efter den sidste fysiske workshop. På trods af, at Sofia sendte konkrete forslag til indhold ud allerede i slutningen af oktober, har vi ikke set den nødvendige opbakning fra jer. Ved tilmeldingen til denne weekend med landsmøde og generalforsamling, kom tilmeldingerne fra næsten en trediedel to dage for sent.

Det er svært at holde gejsten oppe, når vi gentagne gange skal følge op og rykke jer. Samtidig bliver vi oplyst om, at nogen føler sig spammet, når vi skriver og rykker flere gange. Vi vil derfor opfordre til, at alle deltager aktivt og samarbejder, og det kræver, at alle tager deres del af ansvaret., så vi i fællesskab kan få tingene til at lykkes.

Med venlig hilsen

Fagudvalget For IKT-undervisere

Sofia Solring

\* Efter gennemgangen af årsberetningen kom der disse kommentarer:

Der blev ydret ros til Fagudvalget for at have løftet opgaven efter formandens sygemelding med kun to personer.

Der peges igen på det manglende Kommissorium, med ønsket om at vi måske i løbet af foråret sammen kan få en nærmere horisont på dette, Således formalia kan komme i orden.

Jesper svarer, at man desværre ikke er kommet helt i mål endnu, idet FU har et halvt udarbejdet forslag, som på mange måder skal matches med Håndarbejdslærernes uden dog at være en til en. Håndarbejdslærerne har ikke drøftet det færdigt udkast, der foreløbigt er udformet til dem, men vil muligvis være mere afklarede til foråret, hvorefter vi så kan tage stilling til et udkast og gå i en dialog på det.

Kai: gav udtryk for, det kunne være rart, også for at undgå utilfredshed, at FU klart udmelder, når der forelægger noget materiale, som IKT-underviserne kan tage stilling til.

Årsberetningen blev her efter godkendt.

\*\* 4. Optagelse af nye medlemmer

Der var ikke nogen der havde meldt sig.

\*\* 5. Indkomne forslag

Der var ikke indkommet nogen.

\*\* 6. Fremtidigt arbejde

mange ytrede ønske om workshops både online og fysiske, Online måtte ikke stå i stedet for fysiske. Man ønskede i hvert fald 1 fysisk workshop om året gerne 2 om mulig. Man talte også om at tage hverdage til brug. Nogle argumenterede for, at det så ville gøre det mere appetitligt for seende, Andre argumenterede for, at der så også muligvis ville være bedre plads på Fuglsangcentret. Der var også et forslag oppe om at lade online workshops lægge mere spredte, så der kom lidt mere luft imellem. Man talte også om at lave online workshops i arbejdstiden, så man ikke skulle trække på sine afspadseringstimer til aften eller weekend arbejde.

Forslag til konkrete workshops:

-Der var om lørdagen på landsmødet stor begejstring for Søren og Anders' oplæg om undervisning af døvblinde, hvorfor Søren og Anders blev opfordret til at lave flere workshops om dette

- Omkring seende. DE kender for lidt til os, vi må gøre noget mere for at få dem med og være mere synlige. Det kan både handle om tidspunkter for workshops men også temaer og emner.

-Kasper: Kunstig intelligens er en varm kartoffel for tiden, og det havde trukket 20 mennesker til et online møde på blindkom.

Dette fik nogen til at tale om at lave nogle åbne online workshops, der også invitere til andre end lige IKT-undervisere.

\*\* 7. Valg

A. Et bestyrelsesmedlem vælges i lige år og 2 bestyrelsesmedlemmer vælges i ulige år. Alle vælges for en 2-årig periode.

Sofia og Henning er på valg og modtager genvalg Begge blev genvalgt for en 2 årig periode.

Kai Østergaard meldte sig og blev valgt for en 1 årig periode. Denne begrænsede periode skyldtes at Flemming som det 3. fagudvalgsmedlem blev valgt i 2024 for en 2 årige periode og han trak sig senere samme år.

B. To suppleanter valgt for et år

Gert Weingardt blev 1. Suppleant og Daniel Gartmann blev 2. Suppleant.

C. Valg til Storskriftsgruppen

Gert og Susan blev valgt.

D. Bestyrer af den elektroniske postliste

Henning blev genvalgt.

\*\* 8. Orientering fra Forretningsudvalget ved Jesper Holten.

Han ønskede først tillykke til fagudvalget, og tilgangen med 3 personer. Man startede med at være 2 personer, men pludselig blev det til 5 personer, og vi har igen et fuldtalligt og kraftfuldt fagudvalg. Sådan kan det gå på en søndag formiddag.

Jesper talte videre om et år, som har været en smule “arbejds fyldt” i forretningsudvalget. vi startede med at have Sofie Mongaard som var vores kontaktperson, blev syg i foråret, hvilke reducerede forretningsudvalget til 3 personer. Jesper talte en hel del videre om Mandefald og den kommende personrokade, idet forretningsudvalget stort set skal udskiftes, eller i hver fald omrokeres.“ Men når det så er sagt,” sagde han, Så skal vi i løbet af foråret se nærmere på et evt kommissorium for både IKT og Håndarbejdslærerne. Skal der være et kommissorium? Hvordan skal det i så fald se ud? Og kan man tænke sig andre løsninger? Så vi faktisk kan få lavet et godt styrings redskab. Han håber dog på at vi vel have forståelse for at denne drøftelse først kan sættes igang efter kredsgeneralforsamlingerne. Disse ligger flest i april, men i løbet af maj måned, lover han, AT DER VIL blive sat gang i det, Disse ord blot for at give os en tidshorisont.

Omkring arbejdsopgaver som fylder, er der, hvilket måske også kan være interessant for os at vide, fylder den digitale dagsorden rigtig meget. Tilgængelighed på alle fronter og på tværs af alt, hvad der har med politik at gøre i øjeblikket. Vi ser ind i, at der til sommer, i juni måned, træder den nye lov om webtilgængelighed på det private område i kraft. En lov om at Banker, webshops og andre virksomheder af en hvis størrelse skal opfylde standard kravene. Der findes for nuværende en tilgængeligheds standard fra EU, men den er ved at blive opdateret. Dette arbejde vil først være færdigt i første kvartal af 2026. Det er ikke hensigtsmæssigt, idet den reviderede standard så først vil være klar efter loven er trådt i kraft. Det vil så betyde af virksomheder og andre web portaler ikke har helt klare retnings linjer. Vi i Dansk Standard, styring af web tilgængelighed er opmærksomme på dette, og vi arbejder på sagen. Jesper har været en del af dette, men har ikke kunne lægge helt så mange kræfter i det, som han havde håbet, men der er andre som arbejder ihærdigt.

Omkring kunstig intelligens Ser vi jo, at det er implementeret flere og flere steder og her har EU også lavet retningslinjer for, hvordan kunstig intelligens skal styres, som har fået den forunderlige konsekvens, at Apples nye iOS, hvor der skulle være en del AI, men dette skal først udrulles til foråret. Det bliver så spændende at se, om det så bliver hele pakken eller med begrænsninger, der kommer til den tid.

Et andet spændende område er hele området med husholdnings apparater. Her er der ikke nogen EU lovgivning, eller på anden måde lovgivning, omkring hårde hvidevare. Der var i 2019 et stort ønske fra EU om at få det med i en tilgængeligheds lovgivning, men det skete altså ikke. “Der var husholdnings apparaternes lobby for stærk,”. sagde han, Så her skal vi stadig arbejde på at få det ind under tilgængeligheds standarden. Det kan jo være en stor udfordring for mange blinde og svag synede.

Så nævner han en masse andre områder, hvor der også savnes en standardisering af teknologier og tilgængelighed. Bl.a. på områder som kompenserende hjælpemidler til erhverv og uddannelse.

Slutteligt fortæller han at Regeringen, kommunernes landsforening og regionerne med indspil fra Danske Handicap organisationer vedtog i februar sidste år nogle principper for, hvordan man skal arbejde med digital infusion i det offentlige. Det er en række principper, som giver forslag til, hvilke overordnede temaer de offentlig myndigheder skal tage i betragtning i udviklingen af for eksempel apps og hjemmesider eller indkøb af apps fra tredjeparter. De principper blev der undervist i på tillidsmands kurset i september, hvor nogle af jer deltog. Så vi håber I kan undervise i. Det drejer sig især om, når vi taler offentlige hjemmesider, skal der være en tilgængeligheds erklæring. Så når I derude sammen med kursister støder på ikke tilgængelige offentlige hjemmesider, så kig denne erklæring igennem, og klag hvis den ikke medtager det problem I støder på. Det er alt for få der klager, men det er vigtigt, hvis der skal ændres noget. Hvis der ikke findes en sådan tilgængeligheds erklæring er det ikke en lovlig side, og så skal den side anmeldes, fordi det skal der være.

Kai kom med et forslag om at lave en henvendelse til redaktionen for bladet "TÆNK", om at tage fat på tilgængeligheden for husholdnings apparater. Dette tilsluttede Jesper sig, og sagde, det var en god ide.

Kasper sagde at fra 2030 udfaser Microsoft Outlook (altså det post program som vi kender). Han har kigget på en alternativ løsning, som hedder “OE Classic”, men denne klient har dog også nogle få udfordringer med tilgængeligheden med jaws . Han spurgte derfor om man var opmærksom på dette problem.

Jesper svarede at de store amerikanske blindeforbund, er i kommunikation med Microsoft omkring dette. Også Freedom Scientific Jaws og Zoom tekst er også i gang med at påvirke Microsoft. DE har for nuværende gennemført nogle udbedringer. Dog mener han ikke at Dansk Blindesamfund har nogen større indflydelse på Microsoft Danmark. Så det de kan gøre, og som de er i gang med, det er at påvirke “dem, der er lidt større end os” og derigennem handle på det. Men man skal ikke være meget synsk for at spå om, at Microsoft nok vil udfase deres tidligere klient, eftersom der er noget nyt på vej. Så det er helt sikkert, der skal findes et alternativ, da det i særlig grad kan blive et problem for folk i beskæftigelse, hvor arbejdspladsen kræver fuld sikkerhed. Han henleder så opmærksomheden på IBOS, og spørger Anne Sofie eller Bo, hvordan IBOS stiller sig. Bo svarer, “Det er altid for sent, fordi når man skal have nogle nye ting, så er det ofte funktionaliteten, der vinder frem for tilgængeligheden, og i et vist omfang bliver det det muliges kunst i forhold til de ønskede funktioner. Jeg ville ønske Ibos ville gå foran når vi taler om tilgængelighed, men sådan er det ikke”. Anne Sofie barker op på det. Sofia peger på muligheden ved en fælles arbejde på at finde alternative løsninger og gå i dialog på denne udfordring.

Søren peger på en anden for for tilgængeligheds problematik, nemlig transport til og fra arbejde. Skal man noget i fritiden, kan man godt få hjælp, men ikke hvis man skal til og fra sit arbejde. Jesper nævner, at der er mange forskellige tiltag fra regeringens side, det er blot svært at sige, hvornår hvad sker, men altså der er tiltag fra regeringens side om at lave en lov om kompensation til handicappede i erhverv. Vi ved blot ikke hvornår den kommer. Han henviser til Diana eller Marianne Lilemose fra hovedkontoret, de har større viden om det erhvervsmæssige end han.

Daniel spørger til Det nye punktskrift materiale. Vi diskuterede i weekenden om, hvorhenne man kunne få fat i det materiale DBS har lavet, eftersom vi havde kigget på det fra IBOS? Svaret er, at kursusafdelingen ligger inde med det nye materiale, som hedder “Til Punkt og Prikke”. Det kan man få ved henvendelse til Thomas Dalgaard fra kursus afdelingen.

Flere peger på, at når der forefindes 2 materialer for den nye punktskrift 2024 tyder det på et dobbelt forbrug af ressourcer og mangel på koordinering og samarbejde. Det er ikke sandt, bedyre Jesper. Kursusafdelingen og Ibos har bestemt været i dialog om udviklingen, men undervisningen er bare så forskellig, at det giver bedst mening med 2 materiale typer.

Jesper forlod herefter generalforsamlingen, da han skulle nå et tog.

\*\* 9. næste landsmøde

fra 23. til 25. januar 2026.

\*\* 10. Eventuelt

Der spørges til hvordan vi kan få styr på de sidste, der ikke modtager mails på vores liste. Der er tilsyneladende stadig enkelte,, der ikke modtager noget. Søren foreslår at vi hver 3. måned eller der omkring spørger ud på listen, og så skal alle, der modtager denne forespørgsel, kvittere, sådan at de, som ikke kvittere, kan føjes til igen med en alternativ mail, hvis man har en sådan. Så hold godt øje, med jeres mails og spam-mappe. Som Søren sagde, så kan det virke i dag men ikke om en uge eller måned. Udfordringen ligger i, at spamfiltre bliver mere og mere aggressive.

Susanne takker af og afslutter sit hverv som dirigent.

Efter endt evaluering af Landsmødet siger Henning et par ord. “Det er faktisk 30 år siden denne faggruppe blev dannet, så vi har 30 års jubilæum. Og med hilsen fra det nyligt afgået fagudvalg siger vi tak, for opbakningen. Det er første gang i meget lang tid, at vi har været lovlige, i den forstand at vi lige nøjagtig har været det mindst antal stemmeberettigede nemlig 15 personer. Så i år skulle Susanne ikke starte med at spørge os, om vi skal gå hjem eller blive. Tak for det.”

Efterfølgende konstituerede fagudvalget sig som følger:

Sofia Solring formand

Kai Østergaard næstformand og kontaktperson

Henning Carlsen sekretær

Gert Weingardt og Daniel Gartmann suppleanter

Dette blev meddelt til generalforsamlingen

Sofia

Referent